04.11 . 2020 06 : 39 Републиканецът Доналд Тръмп побеждава демократа Джо Байдън в Охайо , който е един от най - важните се колебаещи щати . Прогнозата е на телевизия " Фокс нюз " , предаде Ройтерс . Охайо се смята за много показателен за избирателните нагласи в САЩ и победителят в този щат обикновено печели и президентските избори . Преброяването на гласовете още не е приключило . Според екзитполове Тръмп получава 53 , 4 процента от гласовете , а Байдън - 45 , 2 . Според телевизията Тръмп печели също така в Тексас и Флорида - два щата от ключово значение за неговото преизбиране . Президентът обаче губи от съперника си Джо Байдън в Аризона , където победи на изборите през 2016 г . Кандидатът на Демократическата партия постига победа и в Хавай . Никоя друга голяма американска медия не е потвърдила още прогнозите на " Фокс нюз " . Кандидатът на Демократическата партия за президент на САЩ Джо Байдън спечели в смятания за колебаещ се щат Аризона , който осигурява 11 гласа в избирателната колегия , съобщи по - рано телевизия Фокс нюз , цитирана от ТАСС . Републиканците победиха в Аризона на всички президентски избори от 2000 г . Последният демократ , спечелил в югозападния щат , бе президентът Бил Клинтън през 1996 г . Надпреварата е оспорвана , като се изчакват резултатите от редица колебаещи се щати , които обикновено решават изхода от президентските избори в САЩ . Досегашният президент на САЩ е фаворит да спечели нов мандат на поста , сочат данни на букмейкъри , предаде Ройтерс . Според хората , залагащи на британската платформа Бетфеър ( Betfair ) , шансовете на републиканеца Тръмп са около 60 процента . При отварянето на избирателните секции във вторник сутринта те бяха оценявани само на 39 на сто . Вероятността за победа на кандидата на демократите Джо Байдън намаля рязко от 61 процента на 40 на сто . Според друга базирана във Великобритания платформа , Смаркетс ( Smarkets ) , шансовете на Тръмп са още по - големи - 65 процента . При отварянето на избирателните секции те са били оценявани само на 39 на сто . Вероятността за победа на Байдън съответно е намаляла чувствително от 61 процента на 39 на сто . Патрик Флин , политически анализатор от Смаркетс , обясни обрата със силното представяне на Тръмп в щата Флорида и особено в окръг Маями - Дейд , където живее голяма кубинска общност . Пътят на демократа към Белия дом обаче не минава задължително през победа във Флорида , за разлика от този на президента , коментира Флин . Той подчерта , че Байдън все още може да стане президент , ако спечели ключовите щати Пенсилвания , Мичиган и Уисконсин . Тръмп вече предрече " голяма победа " и каза , че ще направи изявление , съобщи Франс прес . Смятаме , че сме на път да спечелим тези избори , заяви от своя страна Джо Байдън , цитиран от Си Ен Ен .